# *erb obceOBEC TOPOĽNÍKY*

Obecný úrad Hlavná 126, 930 11 Topoľníky

**Výročná správa obce**

**Topoľníky**

**za rok 2014**

**Topoľníky, marec 2015**

**Úvodné slovo starostu obce**

Výročná správa za rok 2014 predstavuje súhrn činností obce v hodnotovom vyjadrení a je vlastne kronikou uvedeného obdobia. Našou snahou bolo zabezpečenie potrieb v prospech občanov obce a to pri dodržiavaní rozpočtových pravidiel. Zároveň sme správne nakladali s prostriedkami získanými od štátu na výkon jeho kompetencií, a tiež s prostriedkami získanými z EÚ.

**Identifikačné údaje:**

**Názov: Obec Topoľníky** / Obecný úrad
adresa pre poštový styk: Hlavná ulica 126, 930 11 Topoľníky

Štatutárny zástupca: Bc. László Bacsó, starosta obce

IČO: 00305740
DIČ: 2021002181
tel.: 0315582151
fax: 0315582692
e-mail: web@topolniky.sk
web: [www.topolniky.sk](http://www.topolniky.sk)

Právna forma: obec

Deň vzniku: Obec je samostatný územný samosprávny a správny celok, ktorý

sa riadi zákonom 369/1990 Zb. o obecnom riadení v znení neskorších predpisov, zmien a doplnkov a Ústavou Slovenskej republiky.

Rozloha obce: 34,82 km2

Počet obyvateľov k 31. 12. 2014: 3012 osôb

**Základné orgány obce**

 1.Obecné zastupiteľstvo

 2. starosta obce

**Obecné zastupiteľstvo** – je zastupiteľský zbor zložený z poslancov zvolených v priamych voľbách, ktoré sa konali v roku 2010 na obdobie 4 rokov v počte 9.

Obecné zastupiteľstvo rozhodovalo na svojich zasadnutiach o základných otázkach života obce.

Poslanci obecného zastupiteľstva:

* Zoltán Nagy – zástupca starostu
* Jozef Angyal
* Mgr.Zsolt Dorák
* Adriana Frühvaldová
* Attila Nagy
* Erika Nagy
* PaedDr.Károly Presinszky
* Csaba Rajkovics
* Ing.Ladislav Soóky

**Komisie obecného zastupiteľstva**

Obecné zastupiteľstvo v Topoľníkoch má zriadené tieto stále komisie :

* komisia finančná, správy majetku a športu
* komisia rozvoja obce a ochrany životného prostredia,
* komisia školstva, kultúry a pre cirkevný život,
* komisia zdravotníctva, sociálna a ochrany verejného poriadku,
* komisia pre rozvoj podnikania a cestovného ruchu
* komisia na ochranu verejného záujmu

Komisie sú zložené z poslancov obecného zastupiteľstva a z ďalších osôb zvolených obecným zastupiteľstvom z radov odborníkov maximálne do 5 členov.

**Charakteristika obce**

Obec Topoľníky sa nachádza v severovýchodnej časti Žitného ostrova, ktorý obopína hlavný tok Dunaja a Malý Dunaj. V rokoch 1960 až 1996 obec patrila do Západoslovenského kraja, do okresu Dunajská Streda. Podľa nového územnosprávneho členenia obec patrí naďalej do okresu Dunajská Streda, avšak už do Trnavského kraja. Topoľníky ležia na trase Bratislava-Komárno, približne 60 km na východ od Bratislavy. Nadmorská výška obce je

112 m, chotára obce 111 až 113 m. Do roku 1940 obec tvoril dve samostatné lokality, Dolný Ňáražd a Horný Ňáražd, v tomto roku obce splynuli do jednej obce s názvom Ňárasd. Od roku 1948 sa volá Topoľníky.

 Najstaršia písomná správa pochádza z r. 1113, to znamená, že v roku 2013 obec bude oslavovať 900 výročia prvej písomnej zmienky. Podľa tradície bola dedina kedysi na brehu Malého Dunaja, odkiaľ sa však obyvatelia pre časté povodne odsťahovali. Chotárom obce preteká Klátovské rameno, Malý Dunaj a Chotársky kanál.

 Administratívne patria k nej časti Aszód, Csanádpuszta, Disznóskút, Jánostelek, Ladikház, Lapogos, Révészház, Vadászlak, Öregrév.

Obec Topoľníky pozostáva z dvoch katastrálnych území t.j. katastrálne územie Dolné Topoľníky a katastrálne územie Horné Topoľníky.

Symboly obce:

1. Symboly obce sú erb obce, vlajka obce, pečať obce, ktoré je obec povinná pri výkone samosprávy používať. Právnické osoby zriadené alebo založené obcou, iné právnické osoby a fyzické osoby môžu používať symboly obce len s jej súhlasom.
2. Obec označuje erbom obce a vlajkou obce budovu, ktorá je sídlom orgánov obce, zasadaciu miestnosť obecného zastupiteľstva, úradnú miestnosť starostu obce a verejné budovy, ktoré sú vo vlastníctve obce.
* **Erb obce Topoľníky:**

Erb obce je nasledovný: v zelenom štíte na šikmom zlatom vesle prekríženom strieborným hákovitým bidlom položený strieborný šíp, to všetko sprevádzané striebornými dovnútra prehnutými ľaliami na rovnakých listnatých stopkách a prevýšené zlatou, striebornými perlami zdobenou korunou. Za správne zaobchádzanie s erbom obce a za jeho ochranu zodpovedá tá osoba, ktorá ho použila alebo používa. Každý je povinný strpieť na výzvu odstránenie neoprávnene alebo nesprávne použitého erbu. Podrobné a záväzné vyobrazenie erbu obce Topoľníky tvorí prílohu č. 3 tohto štatútu.

* **Zástava obce Topoľníky :**

Zástava obce pozostáva zo šiestich pozdĺžných pruhov vo farbách zelenej, bielej, žltej, bielej, žltej a zelenej. Zástava má pomer strán 2 : 3 a ukončená je tromi cipmi, t. j. dvomi zástrihmi, siahajúcimi do tretiny jej listu.

Ak sa pri výzdobe používa štátna vlajka SR a obecná zástava spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo.

Zástava obce sa vztyčuje zásadne na vlajkový stožiar. Vztyčuje a sníma sa pomaly a dôstojne, pri snímaní sa nesmie dotýkať zeme. Vztyčovanie a snímanie zástavy uskutočňujú pracovníci obecného úradu.

Pri používaní a vyvesovaní zástavy musia byť dodržiavané nasledovné pravidlá:

* zástava sa nesmie použiť poškodená, ani znečistená a nesmie sa

zväzovať do ružice,

* na zástave nesmie byť žiadny text, vyobrazenie, obraz, znak alebo odznak, kytica,

 smútočný závoj a pod.

Za správne zaobchádzanie so zástavou obce a za jej ochranu zodpovedá osoba, ktorá ju použila alebo používa.

1. Obec používa odtlačok úradnej pečiatky s erbom a názvom obce na rozhodnutia, oprávnenia a osvedčenia skutočností vydaných pri výkone samosprávy.
* **Pečať obce Topoľníky :**

Pečať obce Topoľníky tvorí erb obce Topoľníky s hrubopisom: **„OBEC TOPOĽNÍKY“.**

Pečať uschováva starosta obce.

1. Symboly obce Topoľníky sú zapísané v Heraldickom registri Slovenskej republiky pod signatúrou T – 70/99.

**Hlavný kontrolór obce:**

Hlavný kontrolór je zamestnancom obce a za svoju činnosť zodpovedá obecnému zastupiteľstvu, ktoré ho volí a odvoláva na šesť rokov. Po uplynutí tohto obdobia jeho pracovnoprávny vzťah k obci skončí. Deň konania voľby hlavného kontrolóra vyhlási obecné zastupiteľstvo na úradnej tabuli a spôsobom v mieste obvyklým najmenej 40 dní pred dňom konania voľby tak, aby sa voľba vykonala najneskôr do 60 dní odo dňa skončenia funkčného obdobia doterajšieho hlavného kontrolóra.

Hlavný kontrolór je oprávnený nahliadať do účtovných a pokladničných dokladov, ako aj do iných dokumentov týkajúcich sa pokladničných operácií, vedenia účtovníctva, nakladania s majetkom obce a do iných dokladov potrebných na výkon kontroly.

**Kronika obce**

Kronika obce sa vedie v úradnom jazyku a v maďarskom jazyku.

Zápisy do kroniky sa vykonávajú v štvrťročných intervaloch.

Zápisy chronologicky dokumentujú fakty zo spoločenského a hospodárskeho života obce. Sú hodnoverným svedectvom o udalostiach v obci, a o ľuďoch, ktorí sa pričinili o prospech žitia miestneho spoločenstva.

Spracovaním zápisov do kroniky je poverený Balázs Tibor Baffi, ktorého menuje a odvoláva starosta.

Text jednotlivých štvrťročných zápisov do kroniky schvaľuje komisia školstva a kultúry obecného zastupiteľstva.

**Základná škola:**

1. Obec Topoľníky podľa § 6 ods. 1 zákona č. 596/2003 Zb. o štátnej správe v školstve a školskej samospráve v znení neskorších zákonov v rozsahu preneseného výkonu štátnej správy zriaďuje Základnú školu s vyučovacím jazykom maďarským (ďalej len škola).
2. Školu riadi riaditeľ školy, ktorého na návrh školskej rady vymenúva a odvoláva obec ako zriaďovateľ rozhodnutím obecného zastupiteľstva na základe výberového konania.
3. Základná škola vykonáva svoju činnosť na základe vlastného organizačného poriadku. O svoju činnosť informuje obecné zastupiteľstvo.
4. Obec vykonáva štátnu správu v prvom stupni vo veciach neplnenia povinnej školskej dochádzky.

**Materská škola, školské jedálne :**

1. Obec pri výkone územnej samosprávy zriaďuje predškolské a školské zariadenia:
	1. Materskú školu
	2. Školskú jedáleň pri MŠ
2. Materskú školu riadi a za jeho činnosť zodpovedá riaditeľka, ktorá je zamestnankyňou obce. Riaditeľku materskej školy na návrh školskej rady vymenúva a odvoláva obec ako zriaďovateľ na základe výberového konania
3. Materská škola zabezpečí hlavne predškolskú výchovu žiakov, svoju činnosť vykonáva na základe vnútorného poriadku schváleného obecným zastupiteľstvom.

**Orgány školskej samosprávy:**

1. Školskú samosprávu vykonávajú tieto orgány:
	1. rada školy
	2. obecná školská rada
	3. rada školského zariadenia
2. Rada školy, obecná školská rada a rada školského zariadenia sú iniciatívne a poradné samosprávne orgány. Svoju činnosť zabezpečujú podľa vlastného štatútu.

**Spoločný obecný úrad:**

1. Na zabezpečenie výkonu úloh štátnej správy zverených zákonom

* č. 50/1976 Zb. o územnom plánovaní a stavebnom poriadku /stavebný zákon/ v znení neskorších predpisov /úlohy vyplývajúce z pôsobností stavebného úradu/
* - č. 135/1961 Zb. o pozemných komunikáciach /cestný zákon/ v znení neskorších predpisov /úlohy vyplývajúce z pôsobnosti špeciálneho stavebného úradu/

 je zriadený spoločný obecný úrad so sídlom v Dunajskej Strede, Hlavná ul. č. 50/16.

2. Spoločný obecný úrad je zriadený obcami na základe Zmluvy o zriadení spoločného obecného úradu.

**Obecný hasičský zbor:**

1. Obec podľa § 15 ods. 1 písm. b) zákona č. 314/2001 Z.z. o ochrane pred požiarmi zriaďuje obecný hasičský zbor, ktorý plní úlohy na území obce súvisiace so zdolávaním požiarov a vykonávaním záchranných prác pri živelných pohromách a iných mimoriadnych udalostiach. Svoju činnosť vykonáva na základe vypracovanej dokumentácie ochrany pred požiarmi obce.

2. Obec vymenúva veliteľa obecného hasičského zboru, ktorý usmerňuje jeho činnosť.

1. Obec túto činnosť zabezpečí na základe VZN č. 4/2003 Požiarneho poriadku obce.

##### **Postavenie obce:**

Obec Topoľníky je samostatný územný samosprávny a správny celok Slovenskejrepubliky zdržujúciosôb**,** ktorí majú na jej území trvalý pobyt.Obec je právnickou osobousamostatne hospodáriacou s vlastným majetkom a s vlastnými príjmami.

Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. Obci pri výkone samosprávy možno ukladať povinnosti a obmedzenia len zákonom a na základe medzinárodnej zmluvy.

Obec má právo združovať sa inými obcami v záujme dosiahnutia spoločného prospechu.

Obec financuje svoje potreby predovšetkým z vlastných príjmov, zo štátnych dotácií, ako aj z ďalších zdrojov.

Obec môže na plnenie svojich úloh použiť návratné zdroje financovania a prostriedky mimorozpočtových peňažných fondov.

Na plnenie rozvojového programu obce alebo na plnenie inej úlohy, na ktorej má štát záujem, možno obci poskytnúť štátnu dotáciu. Použitie štátnej dotácie je preskúmateľné štátnym orgánom podľa osobitných predpisov.

Obec môže svoje úlohy financovať aj z prostriedkov združených s inými obcami, so samosprávnymi krajmi a s inými právnickými osobami alebo fyzickými osobami.

Obec si môže na plnenie svojich úloh zriadiť mimorozpočtové peňažné fondy. Na plnenie úloh spoločných pre viac obcí alebo z iného dôvodu môžu obce zriadiť spoločný fond, správu fondu vykonáva rada fondu ustanovená obcami, ktoré fond zriadili, a to podľa dohodnutých pravidiel.

Majetok obce Topoľníky tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou.

Majetok obce slúži na plnenie úloh obce.

Majetok obce Topoľníky sa používa najmä:

* pre verejné účely
* na podnikateľskú činnosť
* na výkon samosprávy obce

Majetok obce sa má zveľaďovať a zhodnocovať a vo svojej celkovej hodnote zásadne nezmenšený zachovať. Darovanie nehnuteľného majetku obce je neprípustné, ak osobitný predpis nestanoví inak.

Majetok obce, ktorý slúži pre verejné účely (najmä miestne komunikácie a iné verejné priestranstvá) je verejne prístupný a možno ho obvyklým spôsobom používať, ak jeho používanie obec neobmedzila.

Majetok obce a nakladanie s ním upravuje zákon SNR č. 138/91Zb. o majetku obcí v  znení neskorších predpisov.

**Rozpočet obce na rok 2013**

Základným nástrojom finančného hospodárenia obce bol rozpočet obce na rok 2013.

Obec v roku 2013 zostavila rozpočet podľa ustanovenia § 10 odsek 7) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2013 bol zostavený ako vyrovnaný. Bežný a kapitálový rozpočet bol zostavený ako prebytkový a finančné operácie ako schodkové.

Hospodárenie obce sa riadilo podľa schváleného rozpočtu na rok 2013.

Rozpočet obce bol schválený obecným zastupiteľstvom dňa 11.12.2012 uznesením č. 12/2012-Pl B/1

Rozpočet obce bol zmenený dvakrát:

- prvá zmena schválená dňa 11.06.2013 uznesením č. 4/2013-Pl B/2

- druhá zmena schválená dňa 10.12.2013 uznesením č. 10/2013-Pl B/3

**Hospodárenie obce bolo nasledovné:**

**Rozpočet obce po zmenách k 31.12.2014**

|  |  |
| --- | --- |
|  | **Rozpočet v €** |
| **Príjmy celkom** | **2.096.580** |
| z toho : |  |
| Bežné príjmy | 1.416.422 |
| Kapitálové príjmy | 130.158 |
| Finančné príjmy |  550.000 |
| **Výdavky celkom** | **2.096.580** |
| z toho : |  |
| Bežné výdavky | 1.332.295 |
| Kapitálové výdavky | 139.662 |
| Finančné výdavky |  624.623 |

**2. Rozbor plnenia príjmov za rok 2014 v €**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| **2.096.580** | **2.455.498** | **117,12 %** |

**I./ Bežné príjmy spolu:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 1.416.422 | 1.439.740 | 101,65% |

**1) Bežné príjmy - daňové príjmy (100):**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 745.350 | 754.576 | 101,24 % |

**a) Výnos dane z príjmov poukázaný územnej samospráve (111)**

Z predpokladanej finančnej čiastky vo výške 580.000 € z výnosu dane z príjmov boli k 31.12.2014 poukázané prostriedky zo ŠR vo výške 588.212 €, čo predstavuje plnenie na 101,42 %.

**b) Daň z nehnuteľností (121)**

Z rozpočtovaných 118.300 € bol skutočný príjem k 31.12.2014 vo výške 121.555 €, čo je 102,75 % plnenie. Príjmy dane z pozemkov boli vo výške 92.103 €, dane zo stavieb boli vo výške 29.118 € a dane z bytov vo výške 334 €. K 31.12.2014 obec eviduje pohľadávky na dani z nehnuteľností vo výške 30.421,53 €.

**c) Dane za špecifické služby (133)**

- *Daň za psa:* z rozpočtovaných 1.550 € bol skutočný príjem k 31.12.2014 vo výške 1.558 €, obec

 eviduje pohľadávky na dani za psov v sume 172,30 €.

- *Daň za ubytovanie:* z rozpočtovaných 200 € bol skutočný príjem 74 €.

*- Daň za užívanie verejného priestranstva:* z rozpočtovaných 2.300 € bol skut. príjem 1.241 €.

*- Poplatok za komunálny odpad a drobný stavebný odpad*: z rozpočtovaných 43.000 € bol skut*.*

príjem 41.874 €, obec eviduje pohľadávky v sume 16.130,28 €.

**2) Bežné príjmy - nedaňové príjmy (200):**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 198.964 | 206.356 | 103,72 % |

**a) Príjmy z podnikania a z vlastníctva majetku (210)**

Z rozpočtovaných 140.500 € bol skutočný príjem k 31.12.2014 vo výške 143.736 €, čo je 102,30 % plnenie. Ide o príjem z prenajatých pozemkov vo výške 9.528 € a príjem z prenajatých budov, priestorov a objektov vo výške 134.208 €.

**b) Administratívne poplatky a iné poplatky a platby (220)**

- *Administratívne poplatky - správne poplatky* (221):

Z rozpočtovaných 22.600 € bol skutočný príjem k 31.12.2014 vo výške 21.329 €, čo je 94,38 % plnenie. Prevažnú časť príjmov tvoria príjmy zo správnych poplatkov za prevádzku výherných hracích prístrojov, ktoré sú vo výške 12.500 €.

- *Poplatky za predaj výrobkov, tovarov a služieb, za materské školy, za stravné, za prebytočný hnuteľný majetok* (223):

Z rozpočtovaných 34.964 € bol skutočný príjem k 31.12.2014 vo výške 40.293 €, čo je 115,24 %.

**-** poplatky za vyhlásenie (876 €), príjem za elektrinu, plyn, vodné za byty (2.834 €), KTV (314 €), za kopírovacie práce (507 €), cintorínske poplatky (1.546 €), hrobové miesta (123 €), separovaný zber (672 €), prísp. rodičov do MŠ a ŠKD (3.765 €), prípl. k obedom (7.841 €), fond opráv náj.bytov (16.764 €), vyúčtovanie – náj.byty (111 €), Slov.pošta (1.728 €), miestny poplatok, tombola - deň obce (2.220 €), vstupenky (992 €).

**c) Úroky z vkladov (242):**

Z rozpočtovaných 200 € bol skutočný príjem k 31.12.2014 vo výške 160 €.

**d) Ostatné príjmy z náhrad poistného plnenia, z výťažkov z lotérií a iných podobných hier, z dobropisov, vratky, z refundácie, iné (292):**

Z rozpočtovaných 700 € bol skutočný príjem k 31.12.2014 vo výške 838 €.

- náhrada z poistného plnenia (253 €), výťažky z lotérií a iných podobných hier (585 €).

**3) Bežné príjmy - ostatné príjmy (300):**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 472.108  | 478.808 | 101,42 % |

**Obec prijala nasledovné granty a transfery:**

|  |  |  |  |
| --- | --- | --- | --- |
| **P.č.** | **Poskytovateľ** | **Suma v €** | **Účel** |
| 1. | Okresný úrad Trnava-odb.šk. | 368.289 | ZŠ |
| 2. | ÚV SR | 29.792 | Projektový grant-„Modré školy“ |
| 3. | Okresný stavebný úrad | 1.452 | Stav.úrad, cestná dopr., živ.prostr.,REGOB |
| 4. | Okresný úrad DS | 3.905 | Matrika |
| 5. | ESF | 17.199 | Dotácia na terénne soc.práce |
| 6. | ÚPSVaR DS | 4.137 | Stravné pre deti v HN |
| 7. | Okresný úrad DS | 320 | Odmena CO skladníka |
| 8. | ÚPSVaR DS | 35.105 | Aktivačná činnosť |
| 9. | ÚPSVaR DS | 5.393 | Chránená dielňa |
| 10. | Okresný úrad Trnava | 4.557 | MŠ na predškolskú výchovu |
| 11. | TTSK | 850 | Zdravý duch,letný tábor |
| 12. | Okresný úrad DS | 7.809 | Dotácia na voľby |
| **SPOLU** | **478.808** |  |

Granty a transfery boli účelovo viazané a boli použité v súlade s ich účelom, tie, ktoré patrili rozpočtovým organizáciám boli v plnej výške poukázané na ich výdavkový účet.

**II./ Kapitálové príjmy:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| **130.158** | **177.608** | **136,46** |

**1) Kapitálové príjmy (230):**

**a) Príjem z predaja kapitálových aktív (231):**

V roku 2014 obec nemala príjmy z predaja kapitálových aktív. Ide o príjem z predaja budov, bytov.

**b) Príjem z predaja pozemkov (233):**

Z rozpočtovaných 91.000 € bol skutočný príjem k 31.12.2014 vo výške 138.450 €, čo je 152,14 % plnenie.

**2) Kapitálové granty a transfery (320):**

1. **Transfery v rámci verejnej správy (322):**

Z rozpočtovaných 39.158 € bol skutočný príjem k 31.12.2014 vo výške 39.158 €, čo je 100,00 % plnenie. Ide o príjem dotácie od TTSK za predaj pozemkov na priemyselné účely.

**III./ Príjmové finančné operácie:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| **550.000** | **838.150** | **152,39 %** |

Ide o nasledovné finančné operácie:

- zostatok FP z predchádzajúceho roku – bilančný prevod vo výške 12.000 €,

- kontokorentný úver vo výške 826.150 € (celkový pohyb na účte 513001).

**3. Rozbor plnenia výdavkov za rok 2014 v  €**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| **2.096.580** | **2.448.197** | **116,77 %** |

**I./ Bežné výdavky:**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 1.332.295 | 1.300.464 | 97,61 % |

v tom : v €

|  |  |  |  |
| --- | --- | --- | --- |
| **Funkčná klasifikácia** | **Rozpočet** | **Skutočnosť** | **% plnenia** |
| **PROGRAM 1: Plánovanie, manažment a kontrola** | **221.038** | **209.466** | **94,76** |
| - v tom podprogramy: |  |  |  |
| 1.1 Riadenie obce | 180.194 | 173.992 | 96,56 |
| 1.2 Kontrolná činnosť | 8.330 | 8.710 | 104,56 |
| 1.3 Členstvo v organizáciách a združeniach | 4.300 | 4.890 | 113,72 |
| 1.4 Obecné zastupiteľstvo | 22.200 | 15.646 | 70,48 |
| 1.5 Vzdelávanie zamestnancov | 500 | 324 | 64,80 |
| 1.6 Služobné auto | 5.514 | 5.904 | 107,07 |
| **PROGRAM 2: Služby občanom** | **154.467** | **174.744** | **113,13** |
| - v tom podprogramy: |  |  |  |
| 2.1 Matričný úrad | 3.473 | 3.905 | 112,44 |
| 2.2 Obecná televízia | 8.250 | 7.395 | 89,64 |
| 2.3 Obecný rozhlas | 1.500 | 1.153 | 76,87 |
| 2.4 Miestne hospodárstvo | 141.244 | 162.291 | 114,90 |
| **PROGRAM 3: Bezpečnosť** | **31.750** | **30.996** | **97,63** |
| - v tom podprogramy: |  |  |  |
| 3.1 Verejný poriadok a bezpečnosť | 7.400 | 6.700 | 90,54 |
| 3.2 Kamerový systém | 3.800 | 3.781 | 99,50 |
| 3.3 Ochrana pred požiarmi | 10.900 | 10.170 | 93,30 |
| 3.4 Civilná ochrana | 350 | 353 | 100,86 |
| 3.5 Veterinárna bezpečnosť | 300 | 0 | 0,00 |
| 3.6 Poistenie majetku | 9.000 | 9.992 | 111,02 |
| **PROGRAM 4: Odpadové hospodárstvo**  | **51.100** | **50.161** | **98,16** |
| - v tom podprogramy: |  |  |  |
| 4.1 Zber a odvoz odpadu, nakladanie s odpadmi | 51.100 | 50.161 | 98,16 |
| **PROGRAM 5: Komunikácie** | **19.500** | **24.809** | **127,23** |
| - v tom podprogramy: |  |  |  |
| 5.1 Správa a údržba komunikácií | 14.500 | 23.819 | 164,27 |
| 5.2 Dopravné značenie | 5.000 | 990 | 19,80 |
| **PROGRAM 6: Doprava** | **11.550** | **10.944** | **94,75** |
| v tom podprogramy: |  |  |  |
| 6.1 Školský autobus | 11.550 | 10.944 | 94,75 |
| **PROGRAM 7: Šport** | **75.100** | **69.383** | **92,39** |
| - v tom podprogramy: |  |  |  |
| 7.1 Športová hala | 36.800 | 28.942 | 78,65 |
| 7.2 Športové ihriská | 6.800 | 7.441 | 109,43 |
| 7.3 Podpora športových klubov a organizácií | 31.500 | 33.000 | 104,76 |
| **PROGRAM 8: Kultúra** | **78.133** | **74.511** | **95,36** |
| - v tom podprogramy: |  |  |  |
| 8.1 Miestne kultúrne strediská | 41.533 | 41.911 | 100,91 |
| 8.2 Kultúrne podujatia | 18.400 | 17.400 | 94,57 |
| 8.3 Kultúrne akcie celoobecné | 10.200 | 10.099 | 99,01 |
| 8.4 Opravy a udržiavanie obecných pamiatok | 8.000 | 5.101 | 63,76 |
| **PROGRAM 9: Vzdelávanie** | **580.167** | **548.993** | **94,63** |
| - v tom podprogramy: |  |  |  |
| 9.1 Základná škola | 399.486 | 369.896 | 92,59 |
| 9.2 Školský klub detí | 21.842 | 21.180 | 96,97 |
| 9.3 Materská škola | 128.519 | 129.649 | 100,88 |
| 9.4 Stravovanie v jedálňach školských zariadení | 30.320 | 28.268 | 93,23 |
| **PROGRAM 10: Prostredie pre život** | **40.300** | **39.615** | **98,30** |
| - v tom podprogramy: |  |  |  |
| 10.1 Verejné osvetlenie | 32.500 | 36.124 | 111,15 |
| 10.2 Ochrana životného prostredia | 7.800 | 3.491 | 44,76 |
| **PROGRAM 12: Sociálne služby** | **39.190** | **42.335** | **108,03** |
| - v tom podprogramy: |  |  |  |
| 12.1 Stravovanie dôchodcov | 500 | 184 | 36,80 |
| 12.2 Kluby dôchodcov | 9.300 | 9.209 | 99,02 |
| 12.3 Jednorazové dávky | 5.000 | 6.298 | 125,96 |
| 12.4 Príspevky neštátnym subjektom | 12.390 | 11.492 | 92,75 |
| 12.5 Ďalšie sociálne služby - TSP | 12.000 | 15.152 | 126,27 |
| **PROGRAM 13: Administratíva** | **30.000** | **24.507** | **81,69** |
| 13.1 Transakcie verejného dlhu – úroky z úveru | 30.000 | 24.507 | 81,69 |
| **Spolu** | **1.332.295** | **1.300.464** | **97,61** |

**1. Bežné výdavky obce:**

**a) Mzdy, platy, služobné príjmy a ostatné osobné vyrovnania (610)**

Z rozpočtovaných 278.308 € bolo skutočné čerpanie k 31.12.2014 vo výške 271.654 €, čo je 97,61 % čerpanie. Patria sem mzdové prostriedky pracovníkov OcÚ, matriky, miestneho hospodárstva, kultúrnej služby, chránenej dielne, aktivačných pracovníkov, TSP a pracovníkov školstva s výnimkou právneho subjektu (ZŠ).

**b) Poistné a príspevok do poisťovní (620)**

Z rozpočtovaných 95.928 € bolo skutočne čerpané k 31.12.2014 vo výške 102.450 €, čo je 106,80 % čerpanie. Sú tu zahrnuté odvody poistného z miezd pracovníkov za zamestnávateľa.

**c) Tovary a služby (630)**

Z rozpočtovaných 392.290 € bolo skutočne čerpané k 31.12.2014 vo výške 395.066 €, čo je 100,71 % čerpanie. Ide o prevádzkové výdavky všetkých stredísk OcÚ, ako sú cestovné náhrady, energie, materiál, dopravné, rutinná a štandardná údržba, nájomné za nájom a ostatné tovary a služby.

**d) Bežné transfery (640)**

Z rozpočtovaných 75.740 € bolo skutočne čerpané k 31.12.2014 vo výške 80.144 €, čo predstavuje 105,81 % čerpanie. Ide o transfery občianskemu združeniu, nadácii, na členské príspevky, príspevkovej organizácii, na dávku v hmotnej núdzi, ostatným subjektom verejnej správy.

**e) Splácanie úrokov a ostatné platby súvisiace s úvermi, pôžičkami a návratnými finančnými výpomocami (650)**

Z rozpočtovaných 30.000 € bolo skutočne vyčerpané k 31.12.2014 vo výške 24.508 €, čo predstavuje 81,69 % čerpanie.

**2. Výdavky rozpočtových organizácií s právnou subjektivitou (Základná škola):**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 399.486 | 369.896 | 92,59 % |

Základná škola s VJM je právnickou osobou, pričom zriaďovateľom školy je obec. Hospodári s finančnými prostriedkami ako rozpočtová organizácia. Prostriedky zo ŠR prijíma obec, ktoré sú preúčtované na samostatný účet ZŠ. Základná škola v roku 2014 účtovala len bežné výdavky rozpočtu, ktoré boli odsúhlasené na základe návrhu vedenia školy.

**a) Normatívne finančné prostriedky**

Z rozpočtovaných 359.221 € bolo skutočné čerpanie k 31.12.2014 vo výške 359.808 €, čo je 100,16 % čerpanie. Patria sem mzdové prostriedky pracovníkov školy, odvody poistného z miezd, prevádzkové výdavky, ako sú cestovné náhrady, energie, materiál, rutinná a štandardná údržba, ostatné tovary a služby.

**b) Nenormatívne finančné prostriedky**

Z rozpočtovaných 8.442 € bolo skutočne čerpané k 31.12.2014 vo výške 7.662 €, čo je 90,76 % čerpanie. Patria sem účelovo určené finančné prostriedky na záujmové vzdelávanie financované prostredníctvom vzdelávacích poukazov čerpané vo výške 5.236 €, na skvalitnenie podmienok na výchovu a vzdelávanie žiakov zo sociálne znevýhodneného prostredia vo výške 2.426 €.

**c) Projektový grant**

Základná škola s VJM v roku 2014 prijala od Úradu vlády SR projektový grant vo výške 29.792 € účelovo určené na realizáciu projektu „Opatrenia na podporu výparu, proti suchu a využití dažďovej vody na ZŠ v Topoľníkoch“ spolufinancovaného z Finančného mechanizmu Európskeho hospodárskeho priestoru a štátneho rozpočtu SR, z ktorých k 31.12.2014 bolo čerpané 250,00 €. Plánovaný termín ukončenia projektu je 31.12.2015.

**d) Iné zdroje**

Z rozpočtovaných 2.031 € bolo skutočne čerpané k 31.12.2014 vo výške 2.176 €, čo je 107,14 %. Patria sem príspevky rodičov do ŠKD a školské potreby pre deti v hmotnej núdzi.

**II./ Kapitálové výdavky :**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 139.662 | 161.328 | 115,51 % |

v tom : v  €

|  |  |  |  |
| --- | --- | --- | --- |
| **Funkčná klasifikácia** | **Rozpočet** | **Skutočnosť** | **% plnenia** |
| Dom smútku | 23.000 | 20.270 | 88,13 |
| Prípravná a projekt. dok.-kanalizácia | 33.000 | 33.660 | 102,00 |
| Výstavba 58 RD | 72.930 | 67.930 | 93,14 |
| Nákup chodníkov od obyvateľov | 9.000 | 6.664 | 74,04 |
| Zast. plán-príjazd,komun.etapa (dotácia) | 0 | 31.073 |  |
| Nákup os.auta-akont., splátka leasingu | 1.732 | 1.731 | 99,94 |
| **Spolu** | **139.662** | **161.328** | **115,51 %** |

**III./ Výdavkové finančné operácie :**

|  |  |  |
| --- | --- | --- |
| **Rozpočet na rok 2014** | **Skutočnosť k 31.12.2014** | **% plnenia** |
| 624.623 | 986.405 | 157,92 |

Splácanie istiny z prijatých bankových úverov dlhodobých bolo vo výške 73.248 €; skutočné splácanie istiny z úverov krátkodobých (kontokorentný úver-celkový pohyb na účte 821002) bolo vo výške 913.157 €.

V roku 2014 obec využívala aj kontokorent na svojich bežných účtoch, čiže povolené prečerpanie (debet), ktorý k 31.12.2014 nebol vysporiadaný, zo schváleného kontokorentného úveru v sume 120.000 € zostatok dlhu k 31.12.2014 činí sumu 29.288 €.

**4. Použitie prebytku (vysporiadanie schodku) hospodárenia za rok 2014**

***Rozpočet bežných príjmov a výdavkov v EUR:***

|  |  |  |  |
| --- | --- | --- | --- |
|  | **Rozpočet** | **Plnenie** | **%** |
| Príjmy | 1.416.422 | 1.439.740 | 101,65 |
| Výdavky | 1.332.295 | 1.300.464 | 97,61 |
| **Výsledok** | **84.127** | **139.276** |  |

***Rozpočet kapitálových príjmov a výdavkov v EUR:***

|  |  |  |  |
| --- | --- | --- | --- |
|  | **Rozpočet** | **Plnenie** | **%** |
| Príjmy | 130.158 | 177.608 | 136,46 |
| Výdavky | 139.662 | 161.328 | 115,51 |
| **Výsledok** | **-9.504** | **16.280** |  |

***Finančné operácie v EUR:***

|  |  |  |  |
| --- | --- | --- | --- |
|  | **Rozpočet** | **Plnenie** | **%** |
| Príjmy | 550.000 | 838.150 | 152,39 |
| Výdavky | 624.623 | 986.405 | 157,92 |
| **Výsledok** | **-74.623** | **-148.255** |  |

***Rozpočet celkom (bežný, kapitálový a finančné operácie) v EUR:***

|  |  |  |  |
| --- | --- | --- | --- |
|  | **Rozpočet** | **Plnenie** | **%** |
| Príjmy | 2.096.580 | 2.455.498 | 117,12 |
| Výdavky | 2.096.580 | 2.448.197 | 116,77 |
| **Výsledok** | **0** | **7.301** |  |

**Celkové hospodárenie rozpočtu obce Topoľníky za rok 2014 je 7.301 EUR.**

Obec za rok 2014 dosiahla prebytkový bežný a kapitálový rozpočet, čo spolu činí sumu 155.556 € (139.276 + 16.280). Prebytok bežného a kapitálového rozpočtu bol použitý na krytie schodku finančných operácií.

**5. Tvorba a použitie prostriedkov sociálneho fondu**

**Sociálny fond**

Tvorbu a použitie sociálneho fondu upravuje kolektívna zmluva.

|  |  |
| --- | --- |
| **Sociálny fond** | **Suma v €** |
| ZS k 1.1.2014 | 161,11 |
| Prírastky - povinný prídel – 1,5 %  | 3.429,71 |
| Úbytky - závodné stravovanie  | 3.247,00 |
| KZ k 31.12.2014 | 343,82 |

**6. Bilancia aktív a pasív k 31.12.2014 v €**

**A K T Í V A**

|  |  |  |
| --- | --- | --- |
| **Názov** | **ZS k 1.1.2014** | **KZ k 31.12.2014** |
| **Neobežný majetok spolu** | **7.822.257** | **7.497.737** |
| z toho : |  |  |
| Dlhodobý nehmotný majetok | 2.942 | 2.186 |
| Dlhodobý hmotný majetok | 7.242.027 | 6.925.499 |
| Dlhodobý finančný majetok | 577.288 | 570.052 |
| **Obežný majetok spolu** | **183.065** | **140.221** |
| z toho : |  |  |
| Zásoby | 267 | 623 |
| Pohľadávky | 63.884 | 66.666 |
| Finančný majetok | 56.644 | 52.133 |
| Poskytnuté návr. fin. výpomoci dlh. | - | - |
| Poskytnuté návr. fin. výpomoci krát. | - | - |
| Prechodné účty aktív | 62.270 | 20.799 |
| **SPOLU** | ***8.005.322*** | ***7.637.958*** |

**P A S Í V A**

|  |  |  |
| --- | --- | --- |
| **Názov** | **ZS k 1.1.2014** | **KZ k 31.12.2014** |
| **Vlastné zdroje krytia majetku** | **3.511.444** | **3.512.293** |
| z toho : |  |  |
| Oceňovacie rozdiely | - | -7.366 |
| Fondy účtovnej jednotky | - | - |
| Výsledok hospodárenia | 3.511.444 | 3.519.659 |
| **Záväzky** | **1.912.378** | **1.626.499** |
| z toho : |  |  |
| Rezervy zákonné krátkodobé | 22.932 | 1.200 |
| Zúčtovanie medzi subj.VS (VÚC) | 2.514 | 7.184 |
| Dlhodobé záväzky | 1.560.840 | 1.503.806 |
| Krátkodobé záväzky | 158.485 | 51.543 |
| Bankové úvery a ostatné výpomoci | 167.607 | 62.766 |
| **Prechodné účty pasív**  | **2.581.500** | **2.499.166** |
| **SPOLU** | ***8.005.322*** | ***7.637.958*** |

**7. Prehľad o stave a vývoji dlhu k 31.12.2014**

Obec k 31.12.2014 eviduje tieto záväzky:

**1. krátkodobé záväzky 51.543 €**

- voči dodávateľom 2.519 €

- voči zamestnancom 19.246 €

- záväzky z nájmu (leasing os.auta) 6.336 €

- poistné náklady voči inštitúciám 11.523 €

- ostatné priame dane 1.576 €

- iné 2.848 €

- nevyfakturované dodávky 7.495 €

**2. dlhodobé záväzky 1.503.806 €**

- ŠFRB 1.408.633 €

- dlhodobé prijaté preddavky (kaucie) 94.829 €

- záväzky zo SF 344 €

**3. bankové úvery dlhodobé 62.766 €**

- Športová hala 33.478 €

- Bežné bankové úvery - kontok.ú. 29.288 €

Táto výročná správa sa vyhotovuje za účtovné obdobie od 01.01.2014 do 31.12.2014.

 Bc.László Bacsó

 starosta obce

V Topoľníkoch, dňa: 10.04.2014